Pagkaalis namin sa Squad,
pinost 'yong video ni Piper tungkol sa mga anak namin.
Ang hirap no'n.
NAGKAMALI AKO… (SORRY)
Ang content ng video na 'yon
ay sina Piper, Lev, Elliana, at Emily.
Nakaupo sila sa kama ni Piper.
Inisa-isa ni Piper 'yong mga bata
at kung bakit sila umalis.
Ang masasabi ko lang, lahat ng umaalis sa Squad,
sinisisi 'yong toxic daw na lugar o environment.
Di totoo 'yon. Magkakaibigan kami.
Saka nag-e-enjoy kami.
Di ko hahayaang sabihin nila na toxic ang lugar na 'to.
Mahahalata mo si Piper.
Uncomfortable siya.
Hatalang coached 'yon.
Wala akong sinasabi… Walang adult. Walang kumokontrol kay Piper.
Dahil napanood ko nang ginagawa ang videos nila,
mahahalata mong kino-coach talaga siya.
In-unfollow niya rin sa video 'yong mga anak namin.
Nasa following page ako ng Squad. I-a-unfollow natin sila ngayon.
Una dito si Claire.
Obviously, pinsan ko siya,
at marami kaming masayang memories together.
Napanood 'yon ng mga anak namin,
napanood nila 'yong galit at 'yong nangyayari.
Tapos 'yong comments…
NAGPASIKAT TAPOS UMALIS
TINRAIDOR MO ANG PINSAN MO
HATE KITA DAHIL INIWAN MO SI PIPER
Grabe 'yong hate comments.
P### KA
INIWAN MO PINASIKAT KA NIYA
Thirteen lang ako no'n,
tapos hine-hate na ako sa buong mundo.
Sobrang lungkot ko noon.
In-internalize ko talaga 'yong mga nababasa ko.
WAG MONG IPANGALANDAKAN ANG NANAY MONG TOMBOY
Inatake 'yong mga bata.
Hate campaigns ang tawag ko do'n.
Di ko alam kung gawa 'yon ni Tiffany o ng bots,
o kung totoong mga bata 'yon, pero inatake sila online.
Isipin mo 'yong mga bata sa middle America na nabu-bully.
Ibang level ng bullying 'to.
Hindi lang 100 bata sa bayan n'yo.
Buong mundo 'to.
Masakit talagang mabasa 'yong sinasabi ng mga tao.
Feeling ko, jinudge at pinuna ako.
Galit na galit ako sa sitwasyon
kasi tina-tag ako ng mga tao sa "mga sinabi ni Piper tungkol sa akin."
Alam kong si Tiffany 'yon.
Nagsisinungaling ka sa fans,
sinasabi mong anak mo 'yon. Hindi. Ikaw 'yon.
Ginagamit ni Tiffany 'yong phone niya
para awayin 'yong mga bata gamit ang account ni Piper.
May group chats siya.
Gumagawa siya ng hate campaigns para siraan 'yong umaalis sa Squad.
Gumagawa siya ng fan accounts.
Alam naming may hawak na fan accounts si Tiffany
para siraan 'yong Squad members na umalis.
Sobrang nanlulumo 'yong anak ko.
Sana tumigil na lang siya.
Tantanan niya ang anak ko. Tantanan niya 'yong mga bata.
Mag-focus siya sa anak niya. Tigilan niya ang mga anak namin.
Pagkatapos naming umalis sa Squad,
lahat ng social media, lalo 'yong YouTube ng mga bata,
bumagsak, nawalan ng views.
In-email ko 'yong YouTube,
nangausap ako ng mga tao sa Fiverr, nagpa-SEO ako.
Gusto kong malaman kung ano'ng nangyari sa channel ni Sawyer.
Kailan kayo nawalan ng subscribers?
Umalis si Sawyer noong February 15.
Sa loob ng dalawang araw,
nabawasan na ang subscribers namin.
Daan-daan 'yong nababawas araw-araw.
Oo. Kakaiba 'yong ganitong pagbagsak.
Di ko ie-expect ang ganito kalaking cutoff
maliban kung may active campaign
ng influencer na may influence sa audience nila na nagsasabing
"Mag-unsubscribe kayo sa ganito."
Marami na tayong nakitang gano'n.
Pero dito, 'yong nag-negative kami in two days,
ni hindi pa alam ng audience na umalis na si Sawyer.
Sinabihan silang mag-unsubscribe, pero…
Di pa alam ng fans na umalis na si Sawyer no'ng time na 'yon.
Oo. Si Hunter at Tiffany lang ang nakakaalam no'n.
Pakiramdam namin, sila ang gumagawa no'n sa channels namin.
No'ng bumaba ang views ni Claire,
naisip ko, "Naku, eto na."
Nagtawagan kami ng mga magulang.
Eto 'yong analytics ni Claire. Eto 'yong sa ibang bata.
Pare-pareho ang graph nila.
'Yong ibang nanay, ilang buwan silang nag-research
kung paano patitigilin si Tiffany.
Ang goal, alamin kung ano'ng ginagawa niya sa channels namin
at baliktarin 'yon.
Nagbibigayan kami ng info para alamin kung ano'ng nangyayari.
Marami kaming kinausap.
Tapos sa wakas, itinuro kami sa law firm na tumutulong sa amin ngayon.
Sinabi nina Tiffany at ng boyfriend na business partner niyang si Hunter
na may kakayahan silang gawin
at nagawa na rin nila ang mga 'to sa ibang tao.
Sa akin unang nangyari 'yon.
Kaya alam na ng lahat na pag umalis ka sa Squad,
babagsak ang views mo,
mawawalan ka ng subscribers at followers.
Maba-blacklist ka.
No'ng umalis ako,
in-off ni Hunter 'yong notifications sa channel ko.
Tapos ni-log out namin siya.
Tapos para siyang nabaliw kakasubok na mag-log in,
sinusubukan niyang makuha 'yong password.
May kababalaghang nangyayari sa likod ng channels na 'to.
May buong social media ecosystem
na di mo nakikita.
Sa likod ng lahat, may bumibili ng bot networks,
nagbabayad ng taga-mass report ng accounts para ma-flag, para bumaba ang rank nila.
Gagamit 'yon ng iba't ibang account
tapos iki-click nila 'yong "report."
Alam naming ginawa 'yon sa ibang video
kasi ni hindi mo malagyan ng Google ad na ipo-promote
dahil violent daw sabi ng YouTube,
samantalang nag-uusap lang kami ng friends ko sa video na 'yon.
Nalaman namin kalaunan
na ine-embed 'yong videos sa porn sites at gambling sites
at iba pang bad sites
na negatibong makakaapekto sa SEO ng YouTube channel ko.
Pag na-link ang pangalan mo sa porn sites,
maaapektuhan 'yong bilang ng subscribers mo.
Lalabas 'yon pag nag-Google search.
Tapos forever na 'yong makakasira sa pangalan mo.
Permanente ang nakasulat sa Internet. Hindi na mabubura.
Di na bumalik sa dati 'yong YouTube channel ko.
Tingin ko, nadungisan na 'yon forever.
Lahat ng pinaghirapan ko.
Hi, guys. Ako si Sawyer.
Kaka-start ko lang ng YouTube channel ko nitong mga nakaraang araw.
Lahat ng importante sa akin at handa akong paghirapan,
sinabotahe ng mga taong akala ko, gustong tumulong sa akin.
Mga taong pinagkatiwalaan ko.
Nagsampa kami ng civil case
laban kina Tiffany at Hunter Hill.
Hindi namin kinasuhan si Piper. Wala kaming ikinaso sa kanya.
At naghahabol kami, bilang grupo, ng milyon-milyong dolyar
para sa 11 batang nagkaso.
Noong 2022, isinampa 'yong kaso
batay sa akusasyong gumawa siya ng maraming kamalian,
at nagbunyag ng napakaraming masasamang bagay
na nangyayari behind the scenes.
Noong inumpisahan ko 'yong kaso,
nabasa ko 'yong original complaint.
Karamihan ng parents noon, concerned sa mga epekto
na nakita nila sa career ng mga anak nila.
At sa lahat ng ginawa sa Youtube accounts ng mga bata.
-Okay, ready? -Sige.
Tinanong namin 'yong mga bata.
Nadiskubre namin na 'yong mga kuwento ng mga magulang sa amin
tungkol sa nangyayari ay wala pa sa kalahati ng problema.
Nagtugma ang kuwento ng 11 bata.
At nakakagulat 'yong ginawa nila sa mga batang 'to.
Pagkatapos naming magsampa ng kaso,
dumaan kami sa process na tinatawag na discovery.
Alam kong para sa marami sa inyo, first time nating nag-meet.
Sa pagkakaunawa ko, marami pa kayong nadi-discover
na pinagdaanan ng mga bata na di n'yo alam noon.
Mukhang originally, marami sa inyo ang sumama sa kaso
dahil sa pangingialam sa YouTube channels.
Tapos no'ng nagsimula na ang kaso, gaya ng sinabi ni Matt at ng firm namin,
nadiskubre n'yo lahat ng iba pang elemento ng story,
'yong emotional abuse at verbal abuse na pinagdaanan nila,
'yong sexual abuse na pinagdaanan nila.
No'ng una kong narinig kina Claire at Reese 'yong nangyari sa kanila,
unang meeting namin 'yon bilang grupo kasama ng lawyers.
Tapos nagtanong na 'yong lawyers.
May sinabi si Sophie.
Tapos sabi ni Claire, "Ako din."
Sabi ni Reese, "Ako din."
Tapos sabi ni Hayden, "Ginawa niya 'to sa 'kin."
Sabi ni Sawyer, "Ginawa niya 'to."
Tapos nag-unload na silang lahat.
Hindi kami prepared na marinig 'yong kuwento tungkol sa sexual stuff.
Sobrang dark na talaga no'n.
Kaya lalo akong na-guilty na pinatagal ko siya doon.
Di ko maalala kung paano 'to napag-usapan,
pero tanda ko no'ng tinanong ako ni Tiffany,
"Corinne, nasubukan mo nang mag-blow job?"
Sabi ko, "Ano 'yon?"
Hindi ko pa alam kung ano 'yon no'ng bata ako.
Naguluhan ako.
Tapos tawa siya nang tawa.
No'ng tiningnan ko si Hunter, tawa din siya nang tawa.
Tapos sabi ni Tiffany,
"Pwede mong gawin kay Hunter."
Sabi niya, "Ipapakita ko sa 'yo, gagawin ko kay Hunter."
Tapos tawa sila nang tawa.
Tapos sabi ni Piper, "Ma, tama na. Tama na 'yan."
Pinatigil siya ni Piper.
Eleven ako no'n.
Nalulungkot ako para sa younger self ko.
Pakiramdam ko, pwede akong
ma-take advantage sa gano'ng sitwasyon.
Nakakatakot 'yon.
Tina-target kami ni Tiffany tuwing wala kaming laban
at tuwing mag-isa kami.
Tapos may character siya, si Lenny.
Lenny!
Si Lenny 'yong pusa nina Tiffany at Piper na namatay.
May ginagawang boses si Tiffany.
Basically, si Lenny 'yong labasan
ng maruruming sexual thoughts niya
na "malulusutan" niya.
Hindi fini-feature si Lenny bilang character sa videos ni Piper.
Off-camera lang si Lenny.
Ginigising kami ni Tiffany sa umaga.
Ginagawa niya 'yon bilang si Lenny.
May isang beses, pinuntahan niya kami. Humiga siya sa kama.
Tapos pumatong siya…
Dadapa siya
sa ibabaw namin ni Piper,
para bang pipigilan kami,
kasi kambing daw siya.
Tapos parang uungol siya.
Ginawa niya 'yong dudura ka,
tapos sisipsipin mo ulit. Ginawa niya sa 'kin.
Tapos di ako makagalaw. Di ko madepensahan ang sarili ko.
Di ko maalala kung ano'ng ginawa ko,
pero nabitawan niya 'yong kamay ko
kaya naitalukbong ko 'yong kumot bago tumulo 'yong laway niya.
Tapos bumangon na kami.
Kunwari, normal na araw lang 'yon.
Habang nagkukuwento 'yong mga bata tungkol sa ginawa niya sa kanila
at kung paano sila naapektuhan no'n,
nag-iyakan kaming mga nanay.
Sa dami ng mariring mo, mapapatanong ka, "Paano nangyari 'yon?"
Lalo si Reese,
ang liit-liit niya pa.
Baby pa siya. Nine years old.
Di ko maalala kung paano nagsimula,
pero tanda ko, may dinala ako sa kuwarto niya.
Sabi ko, "Eto na po." Nilagay ko sa kama niya.
Tapos no'ng palabas na ako, nagboses-Lenny siya,
sabi ni Tiffany, "Reese, wait lang, wag kang aalis."
Sabi ko, "Aalis na po ako."
Parang "Gusto ko nang lumabas."
Tapos hinila niya ako.
Di ko maalala kung sa bewang, o sa hita, o sa leeg o ano.
Basta hinila niya ako.
Kaya tumakbo ako sa banyo niya, tapos ni-lock ko ang pinto.
Nakaupo lang ako doon. Tapos sabi niya,
sabi ni Tiffany sa boses ni Lenny, "Reese, nakahubo na ako.
Gusto mong makita?"
Sabi ko, "Ayoko."
So in case lang na nakahubo talaga siya,
ayokong ma-trauma, kaya tinakpan ko 'yong mata ko.
Dahan-dahan kong binuksan 'yong pinto. Tahimik lang ako.
Kinapa ko 'yong paligid.
Tapos no'ng alam ko na kung nasaan ako,
binuksan ko 'yong mata ko, pumunta na ako sa pinto.
Tapos hinila niya ako papunta sa bed.
Tapos hawak-hawak niya ako.
Tapos hinawakan niya na ako sa mukha,
sa dibdib, sa lahat.
Kung saan-saan niya ako hinimas.
Tapos inalis ko 'yong kamay niya, nakawala ako, binuksan ko 'yong pinto,
tapos tumakbo na ako papunta sa RV.
Do'n na ako nag-stay buong araw hanggang kinabukasan.
Di ako lumabas kinabukasan.
Pagkatapos ni Reese,
humahagulgol na kaming lahat.
Humahagulgol 'yong parents.
Nahilo ako no'n. Para akong masusuka.
Para akong masusuka ngayon habang nagkukuwento.
May gano'n ding nangyari kina Claire at Soph.
Minomolestiya kami lagi ni Tiffany.
Kami ni Claire at Reese.
May isang beses na tulog ako.
Tapos nagising ako.
Paggising ko, nakaibabaw siya sa akin.
Tapos hinihimas niya ang buong katawan ko, kunwari, titi daw 'yon ni Lenny.
Hanggang sa binitawan niya ako at umalis siya sa kuwarto.
Pero takot na takot ako noon.
Kaya mula no'n, nag-lock na ako ng pinto.
Pero may uka 'yong door knob ko,
'yong pwedeng siksikan ng barya para mabuksan mula sa labas.
Kaya nag-lock na ako.
Tapos kukuha siya ng barya para makapasok pa rin.
Hanggang ngayon, apektado pa rin ako.
Di ko alam kung dapat ko bang sabihin 'to, pero natutulog akong may katabing kutsilyo
kasi takot na takot ako na baka may magnanakaw
o papasok sa room ko.
Ang dami pang nangyari
na ayokong pag-usapan sa harap ng camera
kasi masyadong mabigat.
Unang beses 'yon na narinig ko 'yong nangyari at mga kuwento.
Ang hirap marinig.
Wala na 'yong innocence nila.
Feeling ko, di ko siya naprotektahan.
Na-trauma ako. Kawawa 'yong mga bata.
Nanay nila kami.
Dapat pinrotektahan namin sila, pero di namin nagawa.
Hindi namin nagawa. Di namin alam.
Hindi alam ni Mama 'yong pangmomolestiya
na ginagawa ni Tiffany sa akin o sa iba.
Siguro nahiya lang din ako sa nangyari
kaya hindi ko sinabi kay Mama.
Pero dapat sinabi ko agad.
Pare-pareho kami.
Di sinabi ni Claire sa mama niya. Si Reese din.
Walang nagsalita.
Minsan, naiisip ko, baka dapat sabihin ko sa mga mama ko 'yong nangyari.
Pero tuwing may gagawin si Tiffany sa amin ni Reese,
ginagawa niya rin 'yon kay Piper.
Para kay Piper, normal lang 'yon.
Kaya sabi namin, "Okay, ginagawa niya rin 'to sa 'yo.
Okay lang siguro na ginagawa niya din sa 'min."
Di ko naisip na mali pala 'yon, at saka jina-justify ko sa isip ko
na "Kamag-anak ko 'to. Okay lang."
Tingin ko, isa 'yon sa advantage niya, kasi kamag-anak ko siya, tita ko siya.
Saka si Lenny 'yon. Hindi si Tiffany. Si Lenny ang gumagawa no'n.
Si Tiff ang mama at manager
ng isa sa pinakamalaking child minor accounts sa social media
at ilang beses nang na-call out dahil sa questionable na content.
Ako si Sarah Adams.
Ako si mom.uncharted sa social media.
Nagbuo ako ng platform para mag-explore ng kidfluencers at parents
na sa tingin ko, inaabuso ang mga anak nila.
Late 2021 ko nalaman 'yong kay Piper Rockelle.
Tapos nag-umpisa na 'yong kaso.
Doon ko mas binigyan ng pansin
'yong nangyayari.
Maraming nakakaalam tungkol sa kaso laban kay Tiffany Smith.
Isinampa 'yon ng 11 dating Squad member,
mga batang dating katrabaho ni Piper, laban kay Tiffany.
At ang daming alegasyon.
MGA INIREREKLAMO
Ang video ngayon ay tungkol kay Piper Rockelle
at sa nakakalokang kasuhan.
147 pages ng nakakalokang kabaliwan.
Inakusahan ng mga bata si Tiffany ng physical, emotional, verbal at S abuse,
at pang-aabusong pinansiyal.
Nakakaloka 'yong ibang paratang.
Ilang buwan bago isinampa 'yong kaso, nag-tweet ang singer na si Pink
ng "Ilang bata pang gaya ni Piper Rockelle ang inaabuso ng mga magulang nila?"
Kailan pa ba natin sasabihing
'Hindi tama na pagsuutin ng bikini ang 13-year-old
habang kinukunan siya ng nanay niya'?"
Kahindik-hindik ang mga akusasyon sa nanay ni Piper na si Tiffany.
Ine-encourage 'yong mga bata na mag-oral sex,
pinagsusuot ng sexy, nanghihipo ng mga bata.
Tinanggalan niya kami ng innocence.
Hindi namin alam 'yong karamihan ng nangyayari.
Bawal kaming pumasok do'n, e.
WAG N'YO SABIHING DI N'YO INABUSO 'YONG MGA ANAK N'YO
PARA SA FINANCIAL BENEFIT
Kung pinasali n'yo 'yong anak n'yo sa squad,
kasalanan n'yo din 'yon.
Wala akong paki kung alam n'yo o hindi. Dinala n'yo ang anak n'yo do'n.
Ayoko na.
Maaga pa lang, nakakita na tayo ng cracks at red flags
sa Squad.
Tingin ko, isinantabi ng parents 'yong red flags.
Hindi nila pinansin. Minaliit nila.
Tapos sa huli, pinabayaan nila 'yong pang-aabuso sa anak nila.
Kung ako ang nanonood nito,
sasabihin ko, "Mga tanga."
Alam ko na ang sasabihin ko.
"Ba't hinayaan n'yo sila doon?" 'Yon ang sasabihin ko.
Sigurado 'yon.
Di ko maiintindihan kung bakit hahayaan ng mga magulang ang mga anak nila doon.
Pero komplikado kasi.
Merong manipulasyon sa level ng mga bata.
Merong manipulasyon sa level ng parents.
Bantay-sarado kami sa kanya.
Bawal kaming makipag-usap sa ibang tao.
Bawal kaming makipag-usap sa mga umaalis sa Squad.
Sa oras na ma-realize mong hindi maganda,
takot ka na ring umalis o magsalita.
Parang kulto o something. Parang bawal umalis.
Pag pumasok ka,
alam mo na lahat ng mangyayari pag kinalaban mo siya.
Babagsak ang views ng anak mo. Maraming hate content.
Kung ano-anong impiyerno ang mangyayari.
Ayaw mong masaktan ang anak mo.
Tapos ayaw magsabi sa 'yo ng anak mo.
Ayaw sabihin sa 'kin ni Sawyer noon.
Ayaw niyang magalit ako dahil sa nangyari
at baka may gawin ako, e, alam niya ang mangyayari pag nagalit si Tiffany.
Ito ang bottom line. Di alam ng mga magulang ang nangyayari.
Pwede n'yo silang sisihin
na di nila alam ang nangyayari sa mga anak nila noong panahong 'yon.
Hindi dahilan 'yon para isantabi 'yong ginawa ng nasasakdal sa mga bata.
Hindi tungkol sa parents ang kasong 'to.
No'ng nai-public 'yong kaso,
ang daming nang-aaway sa akin
kasi sabi nila, nagsisinungaling daw ako,
kesyo dapat di ko daw iniwan ang pamilya ko.
Grabe 'yong galit nila sa aming lahat.
Tingin ko, ang daming tao,
na imbes na makinig,
inisip nila agad na nagsisinungaling kami.
SI PIPER ANG NAGPASIKAT SAYO
Grabe talaga 'yon. Nakakalungkot.
Kasi sobrang bigat no'n para sa akin, hindi lang 'yong hate comments,
kundi kahit 'yong
"Ano kaya ang mangyayari? Ano kaya ang iisipin ng tao?"
PERA ANG HABOL NIYAN!!!
Sinasabi ng mga tao, sinungaling kami. Sabi sa social media,
pera lang ang habol namin.
Pero sa totoo lang, walang pakialam si Corrine sa pera.
Napakatagal na niyang nananahimik.
Sabi niya lang, "Totoo 'yon.
Nangyari 'to sa 'kin, gusto kong ipaalam na pwede 'tong mangyari."
Feeling ko, handa na akong harapin siya,
saka ipakita sa kanyang mas matatag tayo kaysa sa inaakala niya.
At wina-warningan natin ang mga tao
para di na nila mapagdaanan ang pinagdaanan natin.
Oo nga.
Feeling ko, binibigyan natin ng boses ang maraming tao,
lalo sa industry na 'to,
kasi 'yong mga nangyayari behind the scenes,
di 'yon nakikita ng mga tao.
'Yong mga alegasyon laban kay Tiffany,
'yong may battery and child labor violations,
hindi lang sa kaso ni Piper Rockelle, ni Tiffany 'yon.
Karaniwang anyo ng pang-aabuso 'yon
na talamak sa kidfluencer industry.
Isang sikat na YouTube mom, na kilala sa istriktong parenting style niya
ang ngayo'y pinaghihinalaang nang-aabuso ng bata.
Walang batas na sumasaklaw sa kidfluencing.
Walang regulations na nagpoprotekta sa influencers na 'to.
WALANG BATAS NA NAGPOPROTEKTA SA MGA BATA
Di pa regulated ang larangang iyon ng entertainment industry.
NAIS BAGUHIN NG TEENAGER
Kaya nga nagsampa kami ng kaso, na…
Ito na dapat ang huling line of defense, 'yong pagsasampa ng civil case.
Kapag tinrato nang ganito ang bata,
di na dapat nila kailangang kumuha ng private attorney
para maipaglaban ang karapatan nila.
Mr. Hill, pakitaas ang kanang kamay.
Isinusumpa mo bang ang ebidensiyang ibibigay mo
ay ang katotohanan at pawang katotohanan lamang?
Opo.
Interesting character si Hunter noon
kasi ang tingin ko sa kanya noon, pinrotektahan niya ako,
biktima lang siya ni Tiffany,
at di niya alam ang mali sa tama.
Kaya naaawa ako sa kanya noon.
Inabuso ka na ba ni Tiffany nang pasalita kahit minsan?
Hindi po.
Hindi talaga?
Hindi po. Magkarelasyon kami. Siyempre, nag-aaway kami.
Mukhang mabait si Hunter.
Aakalain mong gusto niya lang tulungan na maging successful 'yong mga bata.
Pero tingin ko, duwag siya, at kinokontrol siya ni Tiffany.
Masaya pong katrabaho si Tiffany.
Siya siguro ang best boss, partner, coach, teammate
na nakatrabaho ko.
Feeling ko, pag 20-something ka na, dapat marunong ka nang manindigan
at ipaglaban 'yong mga 12 years old na tinatawag mong "best friends" mo.
Okay, sige. Three, two, one, action.
Sidekick ni Tiffany si Hunter.
Tiff, paano nila sasabihin?
Tingin ko, obvious naman, para sa YouTube,
gusto niyang maging close at mahina ka, para makuha niya 'yon sa camera.
Mapapakinabangan niya 'yon.
Kaya wala na akong simpatya sa kanya ngayon.
Ang tingin ko sa kanya, weirdo na sumasama sa 12 years old.
PAPARAZZI, KINOMPRONTA SINA HUNTER AT TIFFANY
Kumusta, Hunter?
Nagtatrabaho lang kami.
Nag-iimbestiga kami tungkol sa kaso.
Okay. Alam mo bang bawal mong kunan ang minor?
-Public property naman 'yan. -Kailangan ng permit para kunan ang minor.
-Hindi, a. -Kailangan.
May 11 minors na nagsasabing minolestiya mo sila.
Tanda ko no'ng lumabas 'yong kaso,
hindi lang kami 'yong pinag-initan.
Binatikos din si Tiffany noon.
Tanda ko 'yong naglabas ng video si Piper para ipagtanggol ang nanay niya.
Kung di ako tinulungan ng mama ko para matupad ang mga pangarap ko,
wala ako dito sa harapan n'yo.
Araw-araw ko siyang pinapasalamatan.
Nagpapasalamat ako kasi sobrang tatag niya.
Di ko alam kung kakayanin ko ba ang mga pinagdaanan
o pinagdadaanan niya.
Una kong nakilala sina Piper at Tiffany noong 2021.
Isinama ako ng friend ko doon
kasi magpapa-adopt sila ng mga pusa.
Mahilig ako sa mga pusa.
Mula noon, siguro once a month ko na silang nakikita.
May mga month na parang three times a month.
Nagti-TikTok ako do'n.
Tumatambay ako do'n, kinakausap ko sila.
Noong una kong na-meet si Piper, masaya siya sa friends niya.
Masaya 'yong environment.
Tapos no'ng bandang huli, na-depress na siya.
Di na siya masyadong kumakain.
Tapos gusto niya laging naka-isolate.
Inaakusahan ang ina ni Piper na si Tiffany Smith ng Squad members.
No'ng kinasuhan na siya,
ang sinasabi ni Tiffany kay Piper, masasamang tao lang 'yon
na gustong kunin ang pera niya at sirain ang reputasyon niya
dahil ayaw talaga nila sa kanya.
Tingin ko, naniwala si Piper do'n.
'Yon ang sinasabi ni Piper pag may nagtatanong tungkol sa kaso.
Kung ano'ng sasabihin ni Tiffany, pumapasok 'yon sa utak niya.
Tapos 'yon lang ang naiisip niya.
Parang naka-program na siyang gano'n.
Feeling ko, kasalanan ko.
Kung di ako nakisama sa mga taong 'to na gagawin pala 'to sa 'kin,
hindi 'to mangyayari sa pamilya ko.
Pagkatapos naming isampa 'yong kaso no'ng early 2022,
dinemonitize ng YouTube ang account ni Piper.
Pwede pa rin siyang mag-post, pero di siya kumikita.
Kaya mula 500,000, 600,000 a month, nag-zero ang kita niya sa Youtube.
Sabi ng YouTube, may kinalaman daw sa content guidelines
at violations of terms of service.
Meron kaming creator responsibility guidelines policy,
kung saan pag may ginawa ang creators sa labas ng platform
o may balita sa labas ng platform na makakasira
sa mas malawak na creator ecosystem,
pwede kang ma-suspend sa aming monetization program.
Malaking parusa ang demonetization.
Ginagawa lang 'yon ng YouTube sa mga pinakakontrobersiyal na creator.
Eto ang problema sa platforms na 'to.
Saka lang sila umaaksiyon pag nakatutok na ang media.
Pagkatapos isampa 'yong kaso, gumuho na lahat.
Di na natuloy 'yong major brand deals. Umatras 'yong mga brand.
Ayaw nilang ma-link sa creator
na nasa sentro ng controversial scandal.
Dahil sa kaso, kinailangan nilang mag-diversify.
Naghahanap na siya ng ibang paraan.
Pag sinabi kong "siya," si Tiffany 'yon, naghahanap ng paraan
para pagkakitaan ang anak niya.
Pumunta siya sa ibang platform gaya ng Snapchat.
Ibang-iba ang Snapchat sa ibang social media app
dahil walang comment section.
Pwede kang mag-post, mag-monetize, o hindi magpapansin.
Alam ko din na nasa Brand Army si Piper.
Madalas na naikukumpara ang BrandArmy sa OnlyFans,
pero walang hubo't hubad doon.
Sa BrandArmy, pwedeng gumawa ng content ang kasingbata ng 13.
Pero para mag-subscribe sa content na 'yon,
kailangang 18 ka.
Ibig sabihin, ang BrandArmy ay website
kung saan pwedeng mag-subscribe ang adults sa exclusive content ng minors.
Di ko alam kung paano 'yon naja-justify ng website.
Kung paano naging legal 'yon.
Pero ganito na sa digital world ngayon.
Sa totoo lang, nakakadiri.
Kinikilala ng maraming batang influencer
na merong bumibili ng extra content.
Nag-imbestiga ang Meta sa kaganapang ito
at natukoy nila na marami sa mga user na handang magbayad
para sa extra child-focused material
ay users na nagpahiwatig
sa pakikisalamuha nila sa platforms na interesado sila sa bata.
Pwedeng samantalahin ng predators ng mga batang 'to sa napakaraming paraan.
May mga kuwento ng cyber-stalking.
May mga kuwento ng physical stalking.
Maraming nangyayaring nakakatakot.
Di ako sure kung alin ang mas nakakasama.
'Yong fact na may anonymous adults na nagfa-follow sa mga batang 'to,
o na sa napakamurang edad, alam ng mga bata na nangyayari 'yon.
Tapos patuloy silang nanunukso
kasi alam nilang 'yong panunuksong 'yon,
makakakuha ng mas maraming like, comment, at pera.
May mga bata sa platforms na 'to.
Pinapayagan silang gumamit ng platform na hindi para sa kanila,
para lang maabuso sila at makita 'yong pictures nila,
mga bagay na di dapat makita sa bata, at maling-mali 'yon.
Hindi dapat 'yon pinapagamit sa kanila
dahil wala pa silang muwang para magdesisyon tungkol sa gano'n.
Kailangan kong alisin lahat ng kiss marks na 'to,
kaya samahan n'yo ako.
Naaawa ako para kay Piper, no'ng nakita kong nando'n siya.
Malay natin kung desisyon niya ba 'yon.
'Yong kilala kong Piper,
hindi gano'n ang gusto niyang gawin.
Medyo concerned ako.
Nakita ko 'yong content ngayon na naka-bathing suit si Piper.
Napapaisip ako kung ano'ng nangyayari.
Napansin ko na laging nag-aalala si Piper tungkol sa pera.
Siya mismo, inaalala niya 'yong babayaran nilang mortgage
saka $20,000 na halaga ng cat food para sa 70 pusa nila.
Kaya mukhang responsibilidad talaga ni Piper
'yong buong bahay nila.
Nagsimula na siyang sumayaw nang mas malaswa,
nagsuot ng mas malaswang damit, umastang mas matanda,
na parang hindi siya 15 o 16 noon.
Maraming pagkakataon na may normal silang photo shoot,
tapos meron silang specific outfit
para sa brand na gagawin nila para sa BrandArmy page nila.
No'ng isang beses, sabi ni Tiffany,
"Sige na, Piper. BrandArmy mode on na."
Tapos parang tumuwad si Piper, iniusli 'yong puwet niya,
tapos hinimas-himas 'yong katawan niya
sa paraang sexual at nakakabahala.
Hanggang saan ang limitasyon ni Tiffany?
Dinala niya 'yong anak niya sa platform
para maglakad
at sumayaw nang naka-bikini para sa subscribers.
Di siya tumitigil.
Hanggang ngayon, tuloy pa rin.
Naba-bother talaga ako na nag-o-operate pa rin si Tiffany ngayon.
Naba-bother ako kasi pagkatapos naming magsampa ng kaso,
kinontak kami ng FBI.
Sabi nila, "Gusto naming makausap ang mga anak n'yo."
Tingin ko, lahat ng kasama sa kaso, pinuntahan ng FBI.
Hawak nila 'yong file namin.
Hawak nila lahat ng story.
May mga police report sa iba't ibang district sa paligid ng LA.
Pero wala kaming makuhang sagot.
Sabi ng FBI agent,
hindi nila lilitisin ang kaso
hangga't walang malinaw na ebidensiyang magpapanalo sa kanila sa kaso.
Kaya ewan ko lang.
'Yon ang huli kong narinig sa FBI agent,
pati sa detective.
Walang balak ang gobyernong
magpatupad ng anumang makabuluhang regulasyon sa industriyang ito.
Di nila sineseryoso 'yong industriya.
Karamihan ng mambabatas, 70 to 80 years old.
Di nila sineseryoso ang mundong 'to.
Pinagtatawanan nila. Kinukutya nila.
Mr. Zuckerberg, nakumbinsi mo ang dalawang bilyong tao
na ibigay ang lahat ng personal na impormasyon nila
para makita nila
kung ano'ng kinain ng high school friends nila noong Sabado.
Gano'n ang business model mo, di ba?
Hindi gano'n ang naiisip ko.
Para ma-regulate nila ang industry,
parang chimpanzee 'yon na nagso-solve ng Rubik's cube.
Sa totoo lang, may posible pa 'yon.
Hangga't di natin sineseryoso ang industriyang ito,
hangga't di tinitingnan ang influencing bilang trabaho,
mapapahamak ang mga batang 'to.
Welcome back to my channel.
Ang gagawin natin ngayon ay magpa-prank na naman tayo!
Ako si Chris McCarty,
founder at executive director ng Quit Clicking Kids.
Ipinaglalaban kong protektahan ang mga child influencer.
Nagsusulong ako ng batas
para mas maprotektahan ang mga bata online.
Sinimulan ko ang project na 'to noong nasa senior high ako.
May ilang balita na nakapagpaisip sa akin,
ano ba talaga'ng nangyayari sa child influencing?
Ang daming layer.
Isa sa pinakamalaking misconception ay 'yong hindi trabaho ang tingin doon,
lalo para sa mga bata.
Para sa maraming influencer, hindi lang 'yon hobby.
Trabaho 'yon.
Sa ibang kaso, 'yon ang pangunahin o nag-iisang pinagkakakitaan
ng mga pamilyang 'to.
Pwedeng makaramdam ang mga bata ng bigat na kailangang gumawa ng content.
Pwedeng ma-pressure 'yong bata
dahil alam niyang siya lang ang kumikita sa pamilya.
Tingin ko, pwedeng magkagulo
kapag malaking pera ang involved, pag kasikatan ang involved.
Pwedeng lumikha 'yon ng mahirap na dynamics.
Di ko ma-imagine ang pakiramdam ng bata
kung siya ang pinakamahalagang pinagkakakitaan ng pamilya.
Pagdating naman kay Piper,
siya ang kumikita para sa pamilya niya
nitong mga nakaraang taon.
At pwedeng sabihin ng tao, o ni Tiffany, na siya 'yong momager,
kaya dapat may makuha siya.
Pero di no'n inaalis ang katotohanang
lahat ng makukuha niya ay mula sa pang-aabuso sa anak niya.
Kinakabahan ka bang mag-perform?
Hindi ako kinakabahan. Sinusubukan kong…
Sa maraming state,
may tinatawag na Coogan laws,
na proteksiyon para sa child actors.
Nire-require nitong magtabi ang parents ng porsiyento ng kinikita ng bata
in escrow para sa kanila.
Parte ng trabahong ginagawa ko sa Quit Clicking Kids ay tiyaking
may parehong proteksiyon ang child influencers at child actors.
Medyo nakakahabol na ang mga batas ngayon sa America.
Illinois ang unang state sa bansa
na nagtiyak na nababayaran ang mga batang nafi-feature sa social media
kasama ng pamilya nila.
Meron nang lehislasyon ang California
na katulad ng ipinatupad sa Illinois.
Nilagdaan ng gobernador kanina ang dalawang batas
na magtitiyak na hindi masasamantala ang mga batang influencer
katabi ng dating child star at singer na si Demi Lovato.
Binibigyan ako nito ng pag-asa na ang state na gaya ng California
na may malaking populasyon ng child influencers
ay gumagawa na ng paunang hakbang tungo sa pagbabago.
Sana 'yon na ang umpisa,
hindi lang para sa kabayarang pera,
kundi para sa pagkakaro'n ng teachers, regulated work hours,
at pagtitiyak na sumusunod sa best practices ang mga pamilya
at napoprotektahan ang mga bata.
CALIFORNIA, NAGPATUPAD NG BATAS PARA PROTEKTAHAN ANG CHILD INFLUENCERS
Umpisa 'yon.
May magagawa ba 'yon? Wala.
Pwede pa rin silang pagsamantalahan, kailangan mo lang bayaran.
Sana may paraan para i-regulate ang social media world para sa mga bata.
Di ko alam kung paano gagawin 'yon.
Sana mali ako,
pero di ko alam kung paano mare-regulate
o mamo-monitor ang bakuran o sala ng ibang tao
habang kinukunan ng pictures ng nanay at tatay ang anak nila.
Tingin ko talaga, imposible 'yon.
Hinayaan nating lumaki ang platforms na 'to nang di nache-check.
Para kang nagbabalik ng genie sa bote.
Pero meron tayong magagawa. Kailangan lang i-educate ang mga tao.
Kailangang baguhin ang kultura, ang nakagawian sa pagpapalaki ng anak.
Gusto mong malaman kung na kanino ang responsibilidad?
Di dapat hayaan ng mga magulang na malagay ang mga bata sa posisyon
kung saan pwede silang maabuso o mapahamak.
Pagdating sa pagpapakita ng personal na buhay ng mga bata
sa kahit anong audience,
dapat itanong ng mga tao sa sarili nila,
"Okay lang ba talagang ipakita
ang kahinaan ng anak ko sa kung sino-sinong tao?"
Irerekomenda ko ba 'yon sa mga anak o apo ko?
Malamang, hindi.
Pero tingin ko ba, may ligtas na paraan sa pagbubuo ng proseso
na mas ligtas? Oo naman.
Ang pangunahing problema ay 'yong business model ng platforms
at 'yong capitalist incentives.
Kumikita sina Tiffany at Hunter noon
ng daan-daang libong dolyar kada buwan.
Malaking incentive 'yon para sa kanila na gawin 'yong mga bagay
na ginagawa nila sa mga batang 'yon.
Sawyer, hawakan mo 'yong bewang niya.
-Ang weird kasi. -Piper, yapusin mo.
Okay, so naghahalikan kayo kaya…
Sana maintindihan ng public
na hindi dapat nila pinapanood ang ganitong content
nang di kinikilala 'yong kapahamakang dala niyan sa mga taong
ginagamit sa paggawa ng content.
Ang nagbibigay ng lakas at determinasyon sa mga account na 'to
ay 'yong mga nagsa-subscribe, nagfa-follow,
mga taong bumibili
ng sponsored products mula sa accounts na 'to.
Kaya hangga't maaari, ilayo natin ang atensiyon sa accounts na 'yon,
para mabawasan ang incentive ng parents sa paglalagay ng anak nila
sa ganoong klaseng content.
Sana hindi na panoorin ng mga tao ang ganitong content.
Wag kalimutang mag-like, subscribe, at i-on ang post notifications.
May galit na ako sa YouTube at social media ngayon.
At tingin ko, humupa na
'yong passion ko sa gano'n.
Nag-mental break ako mula sa YouTube.
Nakaka-degrade lang kasi.
Mahirap i-sustain 'yong motivation
tuwing may masasamang comment.
HATE KITA KASI INIWAN MO SI PIPER NANG GANON
May in-offer na sa ating settlement.
Binanggit ko 'yong usapang settlement kay Claire.
Hindi siya masaya.
Hindi siya masaya kasi gusto niyang tumestigo
at sabihin sa buong korte at sa judge at sa jury 'yong nangyari.
Feeling niya, nakalusot pa din si Tiffany.
Di ko maiwasang mag-agree do'n.
Sabi namin, "Gusto lang naming i-expose.
Gusto naming ipaalam sa mga tao ang nangyayari, ang pwedeng mangyari."
Gusto naming ipakalat 'yon.
At malalaman ng mga tao 'yong nangyari sa aming lahat.
'Yon ang goal namin.
Oo, tapos na 'yong kaso.
Pero hindi pa kami tapos na mag-share ng experience namin.
Sana mapigilan nating
pagdaanan ng ibang bata ang pinagdaanan ng mga anak namin.
Ginawa nila ang lahat para ilayo sa akin ang anak ko.
Pero na kay Tiffany pa rin ang anak niya.
Siya 'yong inaakusahang nang-aabuso,
pero nasa kanya pa ang anak niya. 'Yong anak ko, inilayo sa 'kin.
Sa maraming paraan, sa kasuhan namamatay ang hustisya.
Malaya pa rin si Tiffany na gumawa ng content na ginagawa niya.
May na-recruit na siyang bagong squad.
Hahanap at hahanap siya ng bago.
Laging may susunod na papalit.
Nangyayari pa rin. Tuloy pa rin sila.
Akala mo, titigil na siya pag nakasuhan. Hindi pala.
Hindi lang itong 11 bata na 'to.
Marami pang iba.
Sobrang dami pang iba.
Kung wala tayong gagawin,
hindi rin sila ang magiging huli.
May biktima sa lahat ng ito
na walang kinatawan dito
at pwedeng di niya alam na biktima siya.
Si Piper.
-Oo naman. -Tama.
-Walang boses si Piper. -Oo.
Wala siya dito.
Limitado ang pwede niyang gawin at makausap.
Si Piper ang unang biktima.
Mula pa noong pageant days,
saka no'ng unang parte na kasama niya si Corinne,
maliit pa siya noon.
Corinne! Yeehaw, girl!
Piper!
Yeehaw, girl!
Ayos!
Tingin ko, sa videos niya no'ng maliit pa siya,
may konting saya pa.
Tingin ko, exciting at masaya 'yon.
Tapos pag tiningnan ko 'yong videos nitong nakaraang taon,
hindi na mukhang exciting.
Hindi na mukhang masaya.
Hindi na siya mukhang masaya.
Nakakabahala 'yon.
Sinusubukan kong di matawa, okay?
Tuloy lang. Sige na.
"Ipapakita namin ang game mode." 'Yon lang ang sasabihin mo, puta.
Isipin mo 'yong mundo kung saan lahat ng gagawin mo,
libo-libong tao ang pwedeng mag-comment at pumuna sa 'yo.
Wala kang freedom para sumubok at magkamali.
Nakakalimutan ng mga tao
na totoong bata 'yon, na may totoong emosyon,
na nasasaktan dahil sa negatibong atensiyon ng public.
Kailangan n'yong alalahanin ang kapakanan at kakayahan
ng batang 'yon na alamin kung sino ba siya sa mundo.
Sige na. Mag-flying kiss sa camera.
Sana talaga, ma-realize ni Piper ang kinalalagyan niya, at makaalis siya.
Di niya pa alam 'yon ngayon.
-Kaya nga. -Akala niya, normal 'yon, kaya…
Nakakalungkot.
Lagi siyang kinokontrol ng nanay niya.
Kung pinapanood niya 'to ngayon,
uy, hindi normal 'yon.
Oo nga. Pumunta ka sa lugar na hindi konektado kay Hunter,
hindi konektado kay Tiffany.
Kasi pakiramdam ko, no'ng umalis tayo, gusto nating makaalis si Piper doon.
Pero feeling ko, kinailangan natin 'yong gawin
para i-save ang sarili natin.
Kahit ayaw nating gawin
dahil may maiiwan tayo.
Nahirapan akong iwan si Piper
dahil ayokong ma-feel niya na inabandona ko siya.
Ayokong umiyak.
Okay.
Sobrang hirap,
lalo kaedad ko siya, kapamilya ko siya,
at nagkasundo at naging friends kami.
Sobrang nahirapan akong iwan siya.
Malungkot pa rin ako hanggang ngayon. So…
Gusto ko lang sabihing di niya kasalanan 'yon.
Ayokong sisihin niya ang sarili niya.
Mahal ko pa rin siya, at nag-aalala pa rin ako para sa kanya.
Go. Magsa-start na.
Three, two, one.
Andito kaming lahat para sa kanya, at tutulungan namin siya.
Deserve niya ang mas maayos na buhay.
Sobrang bait ni Piper.
Deserve niyang magkaro'n ng good friends at good environment.
TUMANGGI SINA TIFFANY SMITH, HUNTER HILL, AT PIPER ROCKELLE NA MA-INTERVIEW
O MAGBIGAY NG KOMENTO PARA SA SERIES NA ITO.
ITINANGGI NI TIFFANY SMITH
ANG SINABI NG MGA DATING SQUAD MEMBER
AT MGA MAGULANG NILA.
ITINANGGI RIN NINA SMITH AT HUNTER HILL
ANG MGA ALEGASYONG ISINAAD SA KASO NOONG 2022.
WALANG KASONG KRIMINAL NA ISINAMPA LABAN SA DALAWA.
NOONG 2024, NA-SETTLE ANG KASO SA HALAGANG $1.85 MILLION
NA PAGHAHATIAN NG LABING-ISANG NAGKASO.
KUNG IKAW O ANG KAKILALA MO AY NAKARANAS NG SEXUAL ABUSE,
MAKAKAKUHA NG IMPORMASYON AT SANGGUNIAN SA WWW.WANNATALKABOUTIT.COM
Nagsalin ng Subtitle: Ivee Jade Tañedo